
СТАТУТ
Фестивалът се провежда под мотото „Светът в моите очи“ и има за цел да стимулира детската и младежка фантазия и творчество за създаване на оригинални медийни продукти със средствата на дигиталните технологии и да обогати познанията им в областта на медийното изкуство. 
 Фестивалът съдържа:
- конкурсна програма
- майсторски класове и уъркшоп с лектори от цял свят.
Желаещите да се включат във фестивала могат да участват по избор само в конкурсната програма, майсторски класове и уъркшоп или и двете направления.
Във фестивала за детско и младежко медийно изкуство “Арлекин“ могат са участват младежи на възраст от 15 до 29 години, разделени в категории:
15-18 г. ученици
19- 24 г.младежи
25-29 г независимо кино 
Участието във фестивала е без такса участие.
Всички заявки се подават на сайта на фестивала arlekinfest.com.
Краен срок за подаване на заявка за участие:
Краен срок за предаване на материали:
Конкурсната програма съдържа следните категории:
· Кино и телевизия
· Уеб сериали
· Анимация
· Мултимедия
· Песенен конкурс „Киното – моя любов, моя песен“
· Медиен продукт създаден в периода на провеждане на фестивала
Международният фестивал за детско и младежко медийно изкуство "Арлекин" подкрепя иновативното мислене на младите хора.
Във фестивала могат да участват продукции (кратък игрален филм, документален филм, телевизионно предаване, радиопредаване, подкаст) създадени от екип от тийнейджъри и младежи от различни институции (училища, професионални гимназии, университети, школи, клубове и други).
Всеки един продукт, кандидатсващ за участие във фестивала се предава като файл с име, съдържащо само регистрационния номер на участника. 
Всеки един продукт, допуснат за участие във фестивала, се представя в рамките на фестивалните дни пред жури и публика. След неговата демонстрация, авторът/авторите отговарят на поставени въпроси от зрители и жури в залата.
Всеки участник във фестивалните дни попълва декларация за участие във фестивала, която регламентира правата за неговото фото и видеозаснемане, обработката на личните му данни и използването на неговия продукт. Когато участникът е непълнолетен, декларацията се подписва и от родител/настойник.
Наградите в Международния фестивал за детско и младежко медийно изкуство“Арлекин“ са:
· авторска статуетка“Арлекин, грамота и награди от спонсори за победителите във всяка категория
· за най-добър игрален филм награда от 1 000 лв 
· специални награди на името на академик Хачо Бояджиев   
· специална награда за журналиста Петя Петрова за екология
· за дебют на фестивала – определя се за участие за първи път във фестивала, без значение в коя категория се участват (без песенния конкурс);
КИНО И ТЕЛЕВИЗИЯ
В категорията се приемат за участие видеоклипове, създадени самостоятелно или в екип. Екипът може да включва ученици от различни училища и университети. Видеоклипът трябва да бъде в резолюция HD или Full HD, във формат MP4, WMV, MPG2. 
Той трябва да отговаря на изискванията в едно от следните направления: Игрални филми, Документални филми, Репортаж, Промо филми. 
Участниците, които представят филми, съдържащи музика и кадри със запазени права, трябва да предоставят при поискване от фестивала на декларация за правомерната употреба на тези материали. При липса на такава декларация, фестивалът си запазва правото да не допусне за участие представения филм в конкурсната програма.
В категорията се присъждат награди „Арлекин“ за идея и сценарий, за операторско майсторство, за режисура, за монтаж и по една награда във всяко направление за най-добър продукт.
За филмите трябва да бъдат изпратени отделни субтитри на английски език във формат SRT, SUB, SBV.
· Игралeн филм
Кратка игрална новела със сюжетна линия и герои. Продължителността на филма трябва да бъде до 15 минути с включени начални и финални надписи. В направлението може да се участва с готов създаден авторски филм. Няма ограничение за подбора на актьорския състав за участие във филмите в това направление. Това могат да бъдат ученици, учители, родители, познати и дори професионални актьори.
· Документалeн филм
Филм с продължителност до 15 минути с образователна насоченост, представящо събитие, процес, постижение или социално значима тема.
· Репортаж
Видеоклип с продължителност до 3 минути, отразяващ дадено събитие или постижение, отнасящо се до възрастовата група на фестивала.
· Промо филм
Филм с продължителност до 5 минути, представящ любимо населено място (град, село, местност, обект) с рекламна насоченост. В него авторите трябва да представят емблематични места и хора от съответното място. Допуснатите клипове до участие в конкурсната програма ще бъдат публикувани в интерактивната карта на фестивала, която може да бъде видяна на неговия сайт.
Номинации и награди в раздел „Кино и телевизия“
 
· за най- добър сценарий
· за най-добър филм
· за най-добър сериал
· за най-добър режисьор
· за най-добър актьор
· за най-добър актриса
· за най-добър оператор
· за най-добър монтаж
· за най-добър сценография
· за най-добър музика

УЕБ СЕРИАЛИ
Допуснатите до участие във фестивалните дни представят своя продукт и отговарят на поставени въпроси от жури и публика в рамките на 7 минути. В това направление се присъжда награда „Арлекин“ за най-добър сериал. 
АНИМАЦИЯ
В категорията се приемат за участие кратки анимационни филми, създадени с различни техники. 
В категорията се приемат за участие видеоклипове във формат MP4, MOV, WMV, AVI, SWF, MPG2. Във всяко направление се присъжда по една награда „Арлекин“.
МУЛТИМЕДИЯ
Допускат се за участие младежи на възраст до 19г.
Мултимедийни продукти създадени със средства, изучавани в учебните програми в училище в областта на мултимедията. Времетраенето трябва да бъде до 8 минути.
ЕКОЛОГИЯ - „ДА СПАСИМ  МОРЕТО“ - ФИЛМ ДО 15 МИНУТИ
„Да спасим  морето“ е специален теаматичен сегмент от филмовата програма на фестивала. Филмите на младите автори ще отразяват интересни инициативи, отразяващи загрижеността за опазването на морето, а също и идеи на самите автори как това да се осъществи. 
Проектът ще обедини усилията на участниците от страните от Черноморския регион /България, Грузия, Румъния, Турция/. Събирането на филми под тази тематична шапка, ще активизира информационния обмен, както и авторовите идеи на участниците, ще ги обедини в името на значима екологична идея.   Прожекциите от тази програма ще са на открито, в близост до морето, което ще спомогне тематичният акцент да се открои по-ясно и да привлече вниманието не само на фестивалната публика.
В рамките на фестивалните дни ще се проведе и дискусия на тема „Да спасим Черно море“ и направи кампания.
[bookmark: _GoBack]Заявката за участие във фестивала се подава чрез попълване на електронен формуляр, публикуван на сайта на фестивала: arlekinfest.com. Заявки подадени по друг начин няма да бъдат разглеждани от селекционната комисия за допускане за участие. Кандидат участниците от всички възрастови групи подават заявка за участие до 5.06.2022 . Всеки един участник след подаването на заявка за участие получава регистрационен номер за участие във фестивала.   Съдържанието на продуктите трябва да отговаря на добрия тон и да не съдържа дискриминативни елементи и насилие.   Всяка една заявка за участие в отделните категории се разглежда от селекционна комисия от експерти, която определя допуснатите творби за участие във фестивала. Решението на комисията е окончателно.

"КИНОТО-МОЯ ЛЮБОВ, МОЯ ПЕСЕН"

Конкурс за изпълнители на популярна песен от саундтракт на филм или мюзикъл.
Заявки за участие се подават само на сайта на фестивала  arlekinfest.com              Заявки подадени по друг начин няма да бъдат разглеждани от селекционната комисия за допускане за участие.                                                                                                         
Право на участие в конкурса имат младежи на възраст от 15 до 29 години от цял свят.  Изпълнителите са разделени по възрастови групи.         

I    група 15 - 19 години
II   група 19 - 24 години
III група 25 - 29 години
IV група - дуети, вокални формации, вокални групи и рок групи.

Възрастта на участниците се определя с навършените години към датата на конкурса. За непълнолетните е задължително да се представи декларация свободен текст за съгласие от родителите или настойника, за заснемане и излъчване на изпълнителя в телевизионен ефир и Интернет медии.

ЖУРИ
В международното жури участват изтъкнати музикални специалисти, изпълнители и музикални мениджъри. Петчленно жури с председател доцент Етиен Леви, директор на музикалния конкурс и доц. Дарияна Куманова – директор международно участие след прослушване ще номинира най-добрите изпълнители от всички категории за участие в КОНЦЕРТА СПЕКТАКЪЛ. Класирането от журито не подлежи на обжалване. 

РЕГЛАМЕНТ 
 
Кандидат участниците от всички възрастови групи подават заявка за участие     до 15.05.2022 едно изпълнение от саундтракт на игрален филм, аниманиционен филм или мюзикъл по собствен избор.  //Желателно е избраните филми да са от последните 10 години и по възможност от български филми.//  Времетраенето на изпълнениято не трябва да е по-дълго от 3.30 мин. 
На 1.06.2022 ще се публикува на сайта на фестивала списък на номинираните за участие в гала спектакъла, където допуснатите изпълнители се състезават за "Гран при" по категории на 25.06.2022 г., от 19.00 часа в град Варна. Конкурсът ще се излъчи по национална медия в страната, в Сърбия и САЩ. Журито си запазва правото за избор на изпълнители  за откриването на фестивала, които ще получат специален приз.
 В рамките на филмовия фестивал ще се проведе уъркшоп по композиране на музика, сценично поведение и музика за вокални изпълнители и участници в конкурса с лектори от България, Италия и Португалия. Ще се проведе и конкурс по композиция на песен, създадена по време на фестивала.

НАГРАДЕН ФОНД
Голямата награда ГРАНД ПРИ – 1 000 лв.
Награда "Арлекин" за първо място във всяка възрастова група. Грамоти. 

За контакт -  arlekinfestival2022@abv.bg

